পিটারবার্গ

পিটারবার্গ () একটি ক্যাথেড্রাল শহর এবং এখানে একটি স্থানীয় সরকার প্রতিষ্ঠিত রয়েছে। এই শহর যুক্তরাজ্য-এর উত্তরে অবস্থিত। জুন, ২০০৭ অনুযায়ী এই শহরের জনসংখ্যা ১৮৪, ৫০০। এই শহর নেন নদীর তীরে অবস্থিত। এই নদী ৪৮ কিলোমিটার (৩০ মাইল) উত্তর-পূর্বে যেয়ে উত্তর মহাসাগর-এ পতিত হয়েছে। এখানে অবস্থিত "পূর্ব উপকূল মেইন লাইন" রেলওয়ে স্টেশন লন্ডন ও এডিনবার্গ-এর মধ্যে একটি গুরুত্বপূর্ণ স্থাপনা।
এখানকার ভূমিরূপ প্রায় সমতল, এবং কোথাও কোথাও সমুদ্রপৃষ্ঠের চেয়েও নিচে। দ্যা ফেন্স নামে পরিচিত ভূমিরুপ পিটারবার্গের পূর্বে অবস্থিত। পিটারবার্গের পশ্চিমে হ্যাম্পঅনশায়ার ও রাটল্যান্ড; উত্তরে লিঙ্কনশায়ার এবং দক্ষিণে ও পূর্বে ক্যামব্রিজশায়ার।
এখানে মানুষের বসবাস সেই ব্রোঞ্জ যুগ হতে শুরু। শহরের পূর্বে অবস্থিত ফ্ল্যাগ ফেন প্রত্নতাত্ত্বিক গবেষণা হতে তাই জানা যায়। এখান থেকে প্রাপ্ত উপাদান রোমান সাম্রাজ্যের অবস্থিতির প্রমাণ দেয়। এছাড়া ইংল্যান্ড-এ একসময় বসবাসকারী অ্যাংলো-স্যাক্সোন জাতির তৈরী মনাস্টারির ভগ্নাবশেষও পাওয়া গেছে। তখন একে বলা হত মেডেশ্যামস্টেড, এবং তারপর পিটারবার্গ ক্যাথেড্রাল। ঊনবিংশ শতাব্দিতে রেলওয়ে আসার পর থেকে এই এলাকার জনসংখ্যা বেড়েই চলে। পিটারবার্গ তখন একটি শিল্প অঞ্চল হয়ে ওঠে।
দ্বিতীয় বিশ্বযুদ্ধ হওয়ার পর থেকেই এই অঞ্চলের জনসংখ্যা পুনরায় কমতে থাকে, যদ্দিন না ১৯৬০ সালে নতুন শহর (নিউ টাউন বা New town) গড়ে ওঠে। এরপর থেকে পুনরায় এই অঞ্চলের জনসংখ্যা বেড়ে চলে। ১ বিলিয়ন পাউন্ড মূল্যের উন্নয়ন কাজ এই অঞ্চলের চারপাশ দিয়ে করা হচ্ছে।
পিটারবার্গ বর্তমানে অর্থনৈতিক উন্নতির অবস্থায় আছে। ইংল্যান্ডের অন্যান্য দেশের তুলনায় এই অঞ্চলের উন্নতি ভাল, কারণ ২০১২ সালে একটি বিশাল বাজেটের পুনঃউন্নয়ন প্রকল্প হাতে নেয়া হয়েছে। ২০০৫ সালে ইংল্যান্ডের অর্থনৈতিক উন্নতির হার ৫.৫% ছিল, কিন্তু পিটারবার্গের ছিল ৬.৯%। গৃহস্থালি পণ্যের দামানুসারে এর গ্রস ভ্যালু অ্যাডেড বা জিভিএ(Gross value added or GVA)এর তালিকা নিম্নরূপঃ
সম্প্রতি করা কিছু জরিপে দেখা গেছে পিটারবার্গ পূর্ব যুক্তরাজ্যের সবচেয়ে অর্থনৈতিক উন্নত দেশ। উপর্যুক্ত তালিকাটি এটাও বোঝায়, যে পূর্ব ইংল্যান্ডের অন্যান্য অঞ্চলের চেয়ে এই অঞ্চলের অর্থনৈতিক উন্নতি অনেক দ্রুত। ইংল্যান্ডের ব্যবসা জনসংখ্যা বৃদ্ধিতেও পিটারবার্গ ৩.৭৮% হারে নেতৃত্ব দিচ্ছে।
১৯৯৪ সালে পিটারবার্গ ইংল্যান্ডের ৪টি পরিবেশীয় অঞ্চলের মধ্যে একটি হয়। বর্তমানে এই অঞ্চল ইংল্যান্ডের পরিবেশ রাজধানী হওয়ার চেষ্টা করছে।
২০০১ সালে কৃত এক জরিপে দেখা গেছে পিটারবার্গের ৯০,৬৫৬ জন মানুষের কাজের স্থান রয়েছে এবং ৬০,১১৮ জন পিটারবার্গের ও বাকি ৩০,৩৫৮ জন অন্যান্য অঞ্চলের। পিটারবার্গের মাথাপিছু আয় অন্যান্য অঞ্চলের চেয়ে কম। প্রতি ঘণ্টার কাজের দাম ৯.৭৭ পাউন্ড, অথচ গড়ে পুরো ইংল্যান্ডে এই হার ১১.৬৯ পাউন্ড। সরকারের এম ১১ করিডর অনুযায়ী পিটারবার্গ আরো ১৭,৫০০ কাজের স্থান সৃষ্টি করার চেষ্টা করছে, কারণ ২০২০ সালের দিকে এই অঞ্চলের জনসংখ্যা প্রায় ২০০,০০০ হবে।
পিটারবার্গ পূর্ব উপকূল মেইন লাইন-এর একটি গুরুত্বপূর্ণ থামার স্থান। কেন্দ্রীয় ইংল্যান্ড থেকে এখানে আসতে ট্রেনে ৪৫-৫০ মিনিট লাগে। এই উচ্চগতিসম্পন্ন ট্রেন কিংস ক্রস থেকে এডিনবার্গ পর্যন্ত যায়। পূর্ব উপকূলীয় মেইন লাইন কোম্পানি প্রতি ২০ মিনিট অন্তর এই ট্রেন ছাড়ে। পূর্ব মধ্যভূমীয় ট্রেন (East Midlands Trains) পিটারবার্গ থেকে লিঙ্কন লাইন পর্যন্ত ট্রেন যাতায়াত নিয়ন্ত্রণ করে। ক্রস কান্ট্রি নিয়ন্ত্রণ করে বার্মিংহাম থেকে পিটারবার্গ লাইন সহ আবেলিও বৃহৎ অ্যাংলিয়া ও এলাই থেকে পিটারবার্গ লাইন, স্ট্যানস্টেশ বিমানবন্দর পর্যন্ত ট্রেনের যাতায়াত নিয়ন্ত্রণ করে। পিটারবার্গের একটি ব্যবসায় বিমানবন্দর সহ ক্যামব্রিজশায়ার এর হোমে ও পিটারবার্গ/সিবসন বিমানবন্দর রয়েছে। এছাড়া সিবসনে একটি প্যারাস্যুট স্কুল রয়েছে। 
১৭৬১ সালের দিকে নেন নদী উইসবেচ থেকে নর্থাম্পটন-এ যাতায়াতের ব্যবস্থা সুগম করেছে। কারণ একটি সবুজ সেতু নদীর ওপর দিয়ে রেলওয়ে লাইনকে বহন করে নিয়ে যায়। ১৮৪৭ সালে লুইস কুবিট এই সেতু নির্মাণ করেন। তিনি এছাড়াও অস্ট্রেলিয়া, দক্ষিণ আমেরিকা ও ভারত-এর অনেক বিখ্যাত সেতু নির্মাণ করেছেন। ১৯১০ ও ১৯১৪ সালের কিছু মেরামত ছাড়া সেতুটি তিনি যেমন বানিয়েছিলেন ঠিক তেমনই আছে। সম্প্রতি করা একটি জরিপনুযায়ী এই সেতুটি যুক্তরাজ্যের সবচেয়ে পুরোনো সেতু, যেটি এখনও টিকে আছে। অষ্টাদশ শতাব্দির দিকে নির্মিত শহর সেতু, কাস্টম হাউজ তখনকার যুগের প্রতিনিধিত্ব করছে।
জুন, ২০০৭ অনুযায়ী পিটারবার্গের জনসংখ্যা ১৮৫,৫০০ জন। জাতীয় পরিসংখ্যান বিভাগ অনুযায়ী ২০২০ সালের দিকে এই শহরের জনসংখ্যা ১৯০,৭০০ হবে। এবং ক্যামব্রিজশায়ার দেশিয় গবেষকদের মতে ২০২১ সালের দিকে এই শহরের জনসংখ্যা আনুমানিক ২০৪,০০০ হবে। ১৯০১ সাল হতে বর্তমান পর্যন্ত এই শহরের জনসংখ্যার প্রতিবেদন নিম্নরুপঃ